মা-বাবাসহ পুরো পরিবার হারানোর পর কখনও কি এমন মনে হয়েছে যে আার কোন রাজনীতি না, এমন প্রশ্ন করলে বঙ্গবন্ধু কন্যা জানান, হ্যা ঘটনার পর পর এমন মনোভাব তাঁরই ছিল সবচেয়ে বেশি। যে রাজনীতি ছোট্র বয়সে নিজেদের কাছ থেকে বাবাকে সব সময় বিচ্ছিন্ন করে রাখতো, সেই রাজনীতি যখন চীরতরে পুরো পরিবার ছিনিয়ে নিলো, তখন আর কিসের রাজনীতি , এমন মনোভাব নিজের ভেতরে কাজ করলেও এক পর্যায়ে এসে তাঁর মনে প্রশ্ন জেগেছে পুরো পরিবার নিয়ে গেলেও আল্লাহ কেন তাদের দুবোনকে বাঁচিয়ে রাখলেন? তিনি বলেন, ‘আমাদের বাঁচিয়ে রাখার পেছনে নিশ্চয়ই সৃষ্টিকর্তার কোন উদ্দেশ্যে আছে’। বঙ্গবন্ধু তনয়া জানান, উপরোক্ত প্রশ্ন মনে উদিত হওয়ার পরই নতুন করে বাঁচতে ইচ্ছে হলো তাদের।